PSG lesti li jċedu lil Mauro Icardi biex jagħmlu spazju għal Lionel Messi jew Cristiano Ronaldo Paris Saint-Germain huma rrappurtati li huma lesti li jċedu lil Mauro Icardi f'tentattiv biex iżidu l-opportunitajiet tagħhom li jiffirmaw lil Lionel Messi jew lil Cristiano Ronaldo. Id-direttur sportiv tal-Pariġini Leonardo afferma li PSG għadhom 'il bogħod milli jissiġillaw ftehim ma' Messi, iżda bil-futur tal-Arġentin mal-Pariġini għadu mimli inċertezza, ċaqliq possibbli lejn PSG jibqa' punt ewlieni ta' diskussjoni. Sadanittant, id-diriġent ta' Juventus, Fabio Paratici, żvela li l-club għadu ma skedax taħdidiet dwar kuntratt ġdid għal Ronaldo, li qed jissemma' li jista' jħalli lill-Bianconeri speċjalment wara l-eliminazzjoni ta' Juventus miċ-Champions League għas-spejjeż ta' Porto. PSG għadhom jittamaw li jilħqu ftehim ma' Ronaldo jew Messi, u Icardi mistenni jkun il-ħaruf tas-sagrifiċċju li jkollu jħalli l-club biex PSG jakkwisatw somma sostanzjali li tagħmel tajjeb għall-akkwist ta' wieħed miż-żewġ fenomeni msemmija. L-ex attakkant ta' Inter jista' jirritorna fis-Serie A minħabba li AC Milan u Juventus it-tnejn huma ħerqana, fejn jidher li diġá sar kuntatt mal-aġent u l-mara ta' Icardi Wanda Nara permezz tad-direttur sportiv Paolo Maldini. Icardi skorja ħames goals u provda erba' assists minn 14-il dehra fil-Ligue 1 f'dan l-istaġun, u l-player ta' 28 sena huwa kkuntrattat maċ-champions Franċiżi sas-sajf tal-2024.